open-index/open-wikipedia-markdown huggingface dataset:
Trollhegg

**Trollhegg** (*Frangula alnus*) er en løvfellende busk i trollheggslekten innenfor trollheggfamilien. 

## Beskrivelse
Trollhegg blir fra 2 til 6 meter høy. Barken er først grå og fint håra med lyse barkporer på langs. Senere blir den mørk brun med mer tydelige porer. Gamle grener kan få oppspukket, grå bark. Bladene er oftest skruestilte, ovale med hel rand. Oversiden er skinnende blank friskt grønn, mens underside er mer matt og lysegrønn. Høstfargen er klart gul. Blomstene, som kommer fram fra begynnelsen av juni, sitter samla i kvaster i bladhjørnene. Blomstene er tokjønna, og gulgrønne og bittesmå. Fruktene er ertestore bær som skifter farge fra grønt over rødt til svart. Blomster og bær kan sees i alle grader av modenhet samtidig. Frøene spirer villig. Rotnettet er kun litt forgreina, men når langt ut og djupt ned. Alle deler av planta har ei spesiell, ram lukt. Hele planta er giftig og framkaller kraftige oppkastninger. Biene trekker gjerne etter trollhegg, som yter god nektar.

## Utbredelse og habitat
Planta opptrer som underskog i nesten alle jordtyper, men især på fuktig jordbunn. Dessuten danner den kratt ved bredden av dammer, sjøer og vannløp sammen f. eks svartor, vanlig bjørk, pors og selje. Trollhegg er vanlig i nesten hele Europa, med mangler nordlige deler. Den går også inn i den asiatiske delen av Russland, samt Kaukasus, Lilleasia og Nord-Afrika. Den er innført i Nord-Amerika. I Norge vokser den i lavlandet nord til Helgeland i Nordland.

## Insekter
Larvene til mange arter av trebukker lever i døde greiner på trollhegg, for eksempel *[[Leiopus nebulosus]]*, bjørkebukk, *[[Stenostola ferrea]]*, *[[Chlorophorus varius]]*, *[[Pogonocherus hispidulus]]*, *[[Pogonocherus hispidus]]*, *[[Grammoptera ruficornis]]*, *[[Molorchus umbellatarum]]* og vepsebukk. I bærene kan en finne larvene til trollheggpraktvikler og hvit praktvikler.

Larvene til ulike sommerfuglarter eter bladene. Mest kjent er kanskje sitronsommerfugl, men det er også mange andre arter, som høstbørstespinner, rødgumpspinner, nattpåfugløye, *[[Satyrium spini]]*, grønnstjertvinge, vårblåvinge, *[[Øyelokkmøll|Bucculatrix frangutella]]* og medlemmer i familier som nattfly, målere, mott og viklere.

## Bruk
I folkemedisinen har trollhegg et ry som avførende middel. Det var viktig at man skrellet av barken på riktig måte, ovenfra og ned. Ellers ville man få brekninger av barken hvis man drar den av motsatt vei. Brekningen skyldes et atranol-derivat, som etter langvarig lagring omdannes til antrakin-glyoksid som virker avførende. Barken blir også brukt til plantefarging, og gir en grønn farge.

## Referanser


## Eksterne lenker
* 
* Urtekildens planteleksikon
Coelolepida

* Acanthopteroctetidae
* Heteroneura
* *[[Lophocorona]]*
* Myoglossata

**Coelolepida** er en gruppe som omfatter nesten alle kjente grupper av sommerfugler. Det viktigste kjennetegnet er at de har hule skjell på vingene. Coeloepida deles i tre grener: familien Acanthopteroctetidae (fem arter, Nord-Amerika og Europa), slekten *[[Lophocorona]]* (seks arter, Australia) og gruppen Myoglossata, som omfatter nesten alle sommerfugler.

## Eksterne lenker
*
Elcon Securities

**Elcon Securities** var et norsk verdipapirforetak som var et datterselskap av Gjensidige.

Selskapet ble oppløst i 1999.  Bakgrunnen var sammenslåingen av Sparebanken NOR og Gjensidige og den derav planlagte sammenslåing av de respektive foretaks datterselskap, Karl Johan Fonds og Elcon Securities. Tilnærmet samtlige ansatte i Elcon Securities ble ansatt i First Securities ved etableringen av dette selskapet.
Keiserkonserten

***Klaverkonsert nr. 5 i [[Ess-dur]]''', [[Opus|op.]] 73,'' ofte kalt ***Keiserkonserten*** på grunn av dens proporsjoner***.**' Den er Ludwig van Beethovens siste klaverkonsert, komponert mellom 1809 og 1811 i Wien. Verket er dedisert til hans velgjører og elev Rudolf von Habsburg-Lothringen. Tilnavnet «Keiserkonserten» stammer ikke fra Beethoven.

Konserten er instrumentert for solo piano, to fløyter, to oboer, to klarinetter (stemt i B og C), to fagotter, to valthorn, to trompeter, pauker (i Ess og B) og strykere.

Den ble urframført i Leipzig i 28. november 1811.

## Satser

Konsertens tre satser har tempo-betegnelsene:

* *[[Allegro]]*
* *[[Adagio]] un poco mosso*
* *[[Rondo]]: Allegro ma non troppo*

Konsertens varighet er til sammen ca. 40 minutter.

## Lytteprøver

## Referanser
Ring of Honor

**Ring of Honor** (**ROH**) er et uavhengig wrestling-forbund i USA. Det ble stiftet i 2002 av Rob Feinstein, men eies nå av Cary Silkin. ROH holder et par show i måneden; de har også noen faste show i året som er Anniversary Show(s), Death Before Dishonor, Survival of the Fittest, Glory by Honour og Final Battle.

ROH tar opp alle showene sine og gir dem ut på DVD via sin hjemmeside. Detta har ført til at ROHs popularitet sakte, men sikkert har vokst i USA og resten av verden.
## Eksterne lenker
*
Liège

**Liège** (vallonsk: *Lîdje*, nederlandsk: *Luik*, tysk: *Lüttich*) er en by i Belgia og en kommune i Vallonia og Liège. Stavemåten Liège er den offisielle franske, men frem til 1949 var navnet skrevet **Liége**. Byen ligger ved elva Meuse (Maas) nær Belgias grense mot Nederland og Tyskland, der Meuse møter elven Ourthe.

Liège er den største og viktigste byen i Vallonia, den fransktalende delen av  Belgia. Kommunen Liège inkluderer de tidligere kommunene Angleur, Bressoux, Chênée, Glain, Grivegnée, Jupille-sur-Meuse, Rocourt og Wandre.

Selve byen Liège hadde i 2006  cirka 190&nbsp;000 innbyggere, men i området rundt Liège bor det cirka 600&nbsp;000. Byen er et av de store økonomiske og kulturelle sentra i Vallonia, og innbyggerne er hovedsakelig fransktalende. I tillegg er byen en stor studentby med mer enn 24 skoler og totalt 42&nbsp;000 studenter (inkludert Universitetet i Liège, som ble grunnlagt i 1817, som har 17&nbsp;000 studenter).

Det var bosetninger her i romertiden, og Liège ble først nevnt i 558 som *Vicus Leudicus*.

## Referanser


## Eksterne lenker
*
Terje Rootwelt

**Terje Rootwelt-Revheim** (født 1961) er en norsk barnelege, dr. med. og helseleder. Han er administrerende direktør i Helse Sør-Øst RHF.

Han var inntil september 2021 klinikksjef for Barneklinikken ved Oslo universitetssykehus og professor II i pediatri ved Universitetet i Oslo. Han var viseadministrerende direktør ved Oslo universitetssykehus fra 2015 til 2018.

## Utdannelse og tidlig karriere

Han ble cand.med. med innstilling til kongen fra Universitetet i Oslo i 1986. Han var løytnant i hæren fra 1988 til 1989. Deretter var han stipendiat ved Institutt for kirurgisk forskning ved Rikshospitalet 1989–1991 og ved Pediatrisk forskningsinstitutt på samme sykehus 1991–1993. Han var assistentlege ved barneavdelingen på Aker sykehus 1994–1995 og forsker ved Children's Hospital Philadelphia i USA fra 1995.

## Forskning
I 1990-årene arbeidet Rootwelt med forskning om hypoksi og gjenopplivning i nyfødtperioden med 21% vs. 100% oksygen. Han ble dr.med. ved Universitetet i Oslo i 1995 med avhandlingen *Resuscitation with 21% or 100% oxygen*, veiledet av Ola Didrik Saugstad. Avhandlingen var del av et større forskningsprosjekt gjennomført av Saugstad og flere kolleger på Pediatrisk forskningsinstitutt ved Rikshospitalet, som førte til at internasjonale retningslinjer for gjenopplivning av nyfødte ble endret i 2010; forskningen til Saugstads forskergruppe er anslått å kunne redde inntil 200 000 barns liv hvert år på verdensbasis.

## Helseleder
Rootwelt ble i 2006 ansatt som klinikksjef for Barneklinikken på Rikshospitalet og ble i 2009 klinikksjef for den sammenslåtte Barneklinikken ved Oslo universitetssykehus, lokalisert på Rikshospitalet og Ullevål. Han var også viseadministrerende direktør ved Oslo universitetssykehus fra 2015 til 2018.

Rootwelt har kurs i ledelse fra Norges Handelshøyskole.

I 2019 ble det kjent at han søkte jobben som administrerende direktør for Oslo universitetssykehus.

## Referanser


## Eksterne lenker
* UiO-profil
* Barnas nye ambassadør - Artikkel hos Rikshospitalet
* Artikkel av Rootwelt et.al. om Gjenoppliving av nyfødte
* Rootwelt i Nasjonal Forskningsinformasjon
Sten & Stanley

**Sten & Stanley** er en svensk musikkgruppe som ble dannet som en popgruppe i 1962. I løpet av 1970- og 80-årene byttet de stil og gikk i retning danseband. Gruppen var på denne tiden også påvirket av diskomusikk, både med coverlåter og egenprodusert materiale. Gruppen har hatt mange låter på Svensktoppen, og har også medvirket i TV-programmer, blant annet *Så ska det låta* og *Hallå Sverige*.

Orkesteret bestod fra begynnelsen av sangeren Sten Nilsson og musikerne Stanley Granström (gitar), Per Nilsson (bass), Ebbe Nilsson (orgel, piano) og Bo Carlén (trommer), men består per 2007 av følgende: Sten Nilsson og Ebbe Nilsson, Thomas Widén, Johan Ryding og B-O Söderberg.

Blant deres mest kjente låter er «Dra dit pepparn växer» og «Hallå Västindien» samt «Jag vill vara din Margareta».

## Diskografi
* *Guns of Bofors* 1963
* *I lust och nöd* 1965
* *Varsågod* 1966
* *Sten & Stanley's australisk sångbok* 1967
* *Röd var din mun* 1967
* *Sten Nilsson* 1968
* *Sten Nilsson & Sten & Stanleys kör och orkester* 1969
* *Sten & Stanley Sten Nilsson* 1970
* *A Touch of Sweden* 1970
* *Sten Nilsson nu* 1971 
* *Kända låtar i stereo* 1972
* *Kända låtar i stereo 2* 1973
* *En god och glad jul* 1973
* *De' är dans* 1974
* *Sten & Stanleys bästa bitar* 1975
* *Bella Bella* 1976
* *Jambalaya* 1977
* *Sten Nilsson* 1977
* *Sten & Stanley's framsida* 1977
* *Copacabana* 1979
* *På gång* 1980
* *På gång 2* 1982
* *Adios Amor* 1983
* *Jag har inte tid* 1984
* *God jul* 1984
* *Musik, dans & party* 1985 
* *Musik, dans & party 2* 1986
* *En god och glad jul* 1986
* *Musik, dans & party 3* 1987
* *Musik, dans & party 4* 1988
* *Minnets melodi. Sten & Stanley 1963-1989* 1989
* *Som ett ljus. Musik, dans & party 5* 1990
* *Dansparty Sten & Stanley* 1991
* *Dansparty Sten & Stanley* 1991
* *Musik, dans & party 6* 1991
* *Musik, dans & party 7* 1992
* *På begäran* 1989 
* *Musik, dans & party 8* 1993
* *Musik, dans & party 9* 1994
* *Musik, dans & party 10* 1995
* *Julnatt* 1995
* *Vågar du så vågar jag. Musik, dans & party 11* 1996
* *Jag vill vara din, Margareta* 1997
* *San Diego. 35 år 20 hits* 1997
* *De tidiga åren* 1998
* *Bröder* 1998
* *Stjärnan lyser klar* 2000
* *Sten & Stanley framsida 2000* 2000
* *Du är min bästa vän* 2001
* *Om bara jag får* 2001
* *Musik, dans & party 94-96* 2001
* *40/40 En samling* 2002
* *[[Samlade TV-hits]]* 2003
* *Sten & Stanley önskefavoriter* 2004
* *Sten & Stanley då & nu* 2006
* *Då kommer minnerna* 2011
* *Sten & Stanleys 20 bästa*

## Filmografi
* 1967: *[[Drra på - nåt kul på väg til Götet]]*
* 1965: *[[Åsa-Nisse slår till]]*
* 1965: *[[För tapperhet i tält]]*

## Referanser


## Eksterne lenker
* 
* Karlskoga kommunes store diskografi
*
MicroSD

**microSD** er et lite og flyttbart minnekort. Formatet ble laget av SanDisk og lansert som TransFlash. Toshiba og Panasonic presset på for å få formatert standardisert og microSD-formatet ble lansert som en standard av SD Card Association 14. mars 2005.

Brikken har en størrelse på 15 mm × 11 mm × 1 mm, som er det minste minnekortformatet, og baserer seg på flashminne. Størrelsen er en fjerdedel av standard SD-kort og ved hjelp av et adapter kan man bruke det som et vanlig SD-kort.
Christian Christensen Kollerud

**Christian Christensen Kollerud** (født 1767, død 28. mars 1833) var en bonde og eidsvollsmann.

Kollerud var fra Høland i Akershus og stilte som medlem av riksforsamlingen på Eidsvoll i 1814. Der representerte han Akershus amt. Han var bonde, men eide flere gårder og drev sagbruk. 

Kollerud var ikke spesielt aktiv i riksforsamlingen og kildene er uenige om hvorvidt han kunne regnes til Selvstendighetspartiet eller unionspartiet. Han skal ha støttet kravet om opphevelse av sagbruksprivilegiene.

Han overtok gården Øvre Kollerud i  Høland og oppfører en staselig hovedbygning på gården. Den ble revet rundt 1910.

Han var far til Halvor Christensen, og bestefar til Thorvald Christian Christensen.

## Referanser

## Litteratur
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814
* Hans Cappelen: «Hva seglene på Grunnloven av 17. mai 1814 kan vise oss», *Heraldisk Tidsskrift*, bind 11, nr. 110, København oktober 2014, side 452-467, med fotografi og omtale av hans segl på side 455

## Eksterne lenker
* 
*
Nani

**Luís Carlos Almeida da Cunha** (født 1986), vanligvis bare kjent som **Nani**, er en  kappverdiskfødt portugisisk fotballspiller som spiller for CF Estrela da Amadora.

## Tidlig liv og karriere
Nani ble født i Amadora–distriktet i Lisboa, til innvandrere fra Cape Verde. Nani startet sin karriere i den lokale klubben Real de Massamá, og ble senere hentet til storklubben Sporting Lisboa. Nani har sin spesielle måte å feire scoringer på, der han slår en salto som på engelsk blir kalt «leap of death». Nani trente capoeira som gutt, noe som er inspirasjonen til feiringen.

### Manchester United
Den 6. juni 2007 ble han enig med den engelske klubben Manchester United om en overgang, og ble offisielt United-spiller 2. juli 2007 etter å ha skrevet under på en femårskontrakt. Nani var tidlig etter overgangen fra United et stort talent fra Sir Alex Ferguson å dømme. Men var fortsatt ung og trengte tid på å tilpasse seg det engelske spillet. Han levde i skyggen av Cristiano Ronaldo sin enorme suksess og det var ikke før Ronaldo dro til Real Madrid at Nani for alvor fikk fart på karrieren i United drakta.

Nani scoret sitt første mål i engelsk ligafotball med et langskudd mot Tottenham den 26. august 2007. Nani endte med tre ligamål i sin første sesong i United–trøyen, og utmerket seg blant annet med ett mål og tre målgivende i seieren 4–0 mot Arsenal i FA–cupens femte runde. 2007/08-sesongen ble en suksess for Nani og United, og endte i både Premier League– og Champions League–seier. Nani kom på som innbytter i Champions League–finalen, og scoret på straffespark i straffesparkkonkurransen.

Den 19. august 2014 gikk han på lån til Sporting CP ut sesongen. Dette var i en byttehandel med Marcos Rojo. Han hadde sesongene før slitt med å prestere i United.

### Fenerbahçe
Den 6. juli 2015 ble Nani solgt fra Manchester United FC til Fenerbahçe SK på en overgangssum verdt £4,25 millioner pund, hvor han skrev under på en treårskontrakt.

## Landslagskarriere
Nani fikk sin debut på  i september 2006, og scoret ett mål i 2–4–tapet mot . Han var også med i Portugals tropp til EM i fotball 2008. Han ble innkalt til Portugals tropp til VM i 2010, men måtte trekke seg grunnet skade.

Han ble tatt ut i s EM-tropp til EM i Frankrike 2016.

Han ble tatt ut i s tropp til FIFA Confederations Cup 2017 i Russland.

## Meritter
* Premier League (4): 2007/08, 2008/09, 2010/11, 2012/13
* UEFA Champions League (1): 2007/08
* VM i fotball for klubblag (1): 2008
* Ligacupen (1): 2008/09
* FA Community Shield (4): 2007, 2008, 2010, 2011

## Referanser


## Eksterne lenker
*
Mary Douglas

**Mary Douglas** (1921–2007) var en britisk sosialantropolog, kjent for originale studier om renslighet og tabu, og for studier innenfor sammenlignende religionsvitenskap.  

Hun ble født som *Margaret Mary Tew*; hennes far arbeidet i den britiske koloniforvaltning. Moren var troende katolikk, og både Mary og søsteren ble oppdratt som katolikker. Hun studerte ved St Anne's College, Oxford University 1939–1943, arbeidet deretter i koloniforvaltningen, før hun i 1947 vendte tilbake til Oxford for å fullføre studiene. Hennes feltarbeid ble gjort blant Lelefolket i det sørlige Kongo (den gang Belgisk Kongo) i 1949. I 1950-årene fullførte hun doktorgraden, stiftet familie og begynte å undervise ved *University College*, London. Hun underviste der i 25 år, avbrutt av 11 år i USA.

Hun ble utnevnt til *Dame Commander* av Order of the British Empire i dronningens *Nyttårsliste* 30. desember 2006. Hun ble derigjennom opphøyet i ridderstanden og fikk rett til å føre tiltaleformen *Dame* foran sitt navn.

Selv om hun utga et monografi om lelene, er det først og fremst de teoretiske bidragene til antropologien Douglas er kjent for. Hennes renommé som faglig banebrytende ble etablert med boken *Rent og urent* (Purity and Danger) som kom i 1966. Boken åpner med påstanden «tvetydige ting kan oppfattes som truende» og fortsetter med «tabu er en spontan foranstaltning for å opprettholde distinkte kategorier». Her lanserte hun teorien om at kosher, de jødiske matforskriftene, verken var ernæringsbasert, eller vilkårlige tegn på lydighet, men basert på forestillinger om at *det som ikke lar seg kategorisere, er problematisk*. Grisen er «u-kategoriserbar» fordi den er det eneste klovdyret som ikke er drøvtygger. 

## Referanser


## Litteratur i utvalg
* *The Lele of the Kasai* (1963)
* *Purity and Danger: An Analysis of Concepts of Pollution and Taboo* (1966) 
* *Pollution* (1968)
* *The World of Goods* (1979) with Baron Isherwood
* *Risk and Culture* (1980) with Aaron Wildavsky
* *Risk and Blame: Essays in Cultural Theory* (1992)
* *Thought styles: Critical essays on good taste* (1996)
* *Leviticus as Literature* (1999)
* *In the Wilderness: The Doctrine of Defilement in the Book of Numbers* (2001) 
* *Jacob's Tears: The Priestly Work of Reconciliation* (2004)
* *Thinking in Circles* (2007)

;Om henne
* Fardon, Richard. *Mary Douglas: an Intellectual Biography* (1999)

;På norsk

* *Rent og urent, en analyse av forestillinger omkring urenhet og tabu*, oversetter Kåre A. Lie, Pax forlag (1997), 

## Eksterne lenker
* The Guardian nekrolog
* The Times nekrolog
Vestlandske Teatersenter

**Vestlandske Teatersenter** (**VT**) er et regionalt kompetansesenter for teater og drama på Vestlandet. Teatersenteret ble etablert i Bergen 16. desember 1967 som en frivillig organisasjon.

Senterets virksomhet retter seg mot barn, unge, amatørteater og organisasjoner. VT driver kursvirksomhet, teaterskole for barn og unge, og er en medlemsorganisasjon for amatørteaterlag og organisasjoner. Teatersenteret setter også opp egne sceneproduksjoner, og arrangerer den internasjonale barneteaterfestivalen MINI MIDI MAXI. I tillegg drifter Vestlandske Teatersenter teaterhuset Cornerteateret i Bergen, sammen med ProScen.

## Virksomhet

### Tilbud til barn og unge

#### Teaterskole
VTs Teaterskole for barn og unge ble startet i 1988, og hver av gruppene på teaterskolen lager sin egen avslutningsforestilling som gruppen fremfører på Cornerteateret under den årlige visningsfestivalen Teaterdryss (tidligere kalt "Karusell-Arena"), som finner sted i april eller mai måned.

#### Teaterfestivalen MINI MIDI MAXI
MINI MIDI MAXI (MMM) er en internasjonal teaterfestival for barn og unge som arrangeres i Bergen av Vestlandske Teatersenter for barnehager og skoler på dagtid og barnefamilier på ettermiddag. MMM-festivalen ble første gang arrangert i 2005 av Vestlandske Teatersenter, som avviklet den første festivalen i samarbeid med Den Nationale Scene, Barnas Kulturhus, Ole Bull Scene og Høgskolen i Bergen. Festivalen tilbyr både norske og utenlandske sceneproduksjoner for og med barn og unge, og har fått svært gode tilbakemeldinger fra teateranmeldere for kvaliteten på festivalinholdet.

Til og med 2015 fant festivalen sted om høsten, men i 2015 ble det vedtatt å flytte den til skolenes og barnehagenes vårsemester. Det ble derfor ikke arrangert noen MMM-festival høsten 2016, men fra 2017 har festivalen funnet sted på forsommeren hvert år.

### Tilbud til voksne amatørskuespillere
Vestlandske Teatersenter har to grupper for voksne amatører: Andre Akt og revygruppen Voksne Talenter. En instruktør fra Vestlandske Teatersenter følger teatergruppen, og er den som driver prosjektet fram til en visning ved semesterslutt.

## Referanser


## Eksterne lenker
* 
* VTs internasjonale teaterfestival for barn og unge: MINI MIDI MAXI
* Teaterhuset Cornerteateret
Kurdistans demokratiske parti i Iran

**Kurdistans demokratiske parti i Iran** (kurdisk: Hizbi Demokirati Kurdistani Êran) er en kurdisk opposisjonsgruppe iiransk Kurdistan som søkte politiske rettigheter og nasjonale rettigheter for kurderne i Iran. KDP-I ble delt inn i to retninger for andre gang i 2008. Det nye partiet har gått med navnet Kurdistans demokratiske parti (KDP, må ikke forveksles med Kurdistan demokratiske parti som holder til i Irak og med Messoud Barzani som leder) 

Abdul Reham Qasemlo er en av de viktigste symbolene for en kurdisk autonomi i Kurdistan-Iran, og det var Qasemlo som utformet partiet KDP-I. Han ble skutt og drept av iranske agenter i Wien i 1989. I Mykonos-attentatet i Berlin ble fire kurdiske eksilpolitikere drept på oppdrag fra de iranske hemmelige tjenestene. 

Generalsekretæren for KDP-I er Mustafa Hijri og Mustafa Mouloudi for KDP. 
Partiene kjemper for de samme rettighetene, men ble delt på grunn av en rekke uenigheter innad i partiet i 2008.

Begge partiene holder til i Nord-Irak i den kurdiske byen Koye.
## Eksterne lenker
*
Eric Robert Rudolph

**Eric Robert Rudolph** (født 1966) er en amerikansk anti-abort-terrorist. Han sto bak en rekke bombeattentater i USA på 1990-tallet, som til sammen drepte tre personer og skadet minst 150. Mest kjent er bomben som gikk av i Olympiaparken i Atlanta under Sommer-OL 1996, hvor én ble drept og 111 skadet.

Da Rudolph var 18, tilbrakte han tid i en såkalt "Kristen Identitet"-bevegelse kalt "Israels kirke" i Missouri sammen med sin mor.

Rudolph var på FBIs liste over de ti mest ettersøkte i USA da han ved en tilfeldighet ble arrestert 31. mai 2003. Han gjorde en avtale med myndighetene for ikke å få dødsstraff ved å erklære seg skyldig i alt han var anklaget for. Han fikk fem livstidsdommer.

## Referanser


## Eksterne lenker
* FBIs ti mest ettersøkte
Ayşe

**Ayşe** er en tyrkisk variant av det arabiske kvinnenavnet *[[Aisha (kvinnenavn)|Aisha]]* (عائشة) som betyr «levende».

## Utbredelse
Ayşe er et svært vanlig navn i Tyrkia.

|}

## Kjente personer med navnet
Personene i listen er ordnet kronologisk etter fødselsår.
* Ayşe Kulin (f. 1941), tyrkisk forfatter
* Ayşe Erkmen (f. 1949), tyrkisk kunstner
* Ayşe Önal (f. 1955), tyrkisk journalist og forfatter
* Ayşe Arman (f. 1969), tyrkisk journalist og forfatter
* Ayşe Hatun Önal (f. 1978), tyrkisk sanger og tidligere modell

## Referanser


## Eksterne lenker
*
Russo-Baltique

**Russo-Baltique** (også kalt **Russo-Balt** og **Russobalt**) er et russisk bilmerke. Det var det første russiske selskapet som produserte biler og fly.

Navnet henviser til at konsernet hadde fabrikker i Latvia; bilproduksjonen foregikk på jernbanefabrikken RBVZ i Riga fra 1909 til 1915. 

## Historie
Russo-Baltique var opprinnelig et industriselskap, men i 1907 bestemte de seg for å begynne å produsere biler. Den første modellen sto ferdig i 1909, under navnet *Russo-Baltique 24-30*. Dette var en åpen 2-seters bil med 30 hk. 

Som mange andre bilmerker i samme periode, satset de på billøp, og fikk gjennom dette et godt omdømme. I 1913 ble de utnevnt til offisiell hoffleverandør til keiseren. 

Fra 1914 begynte de også å produsere fly, og det samme året hadde de produsert verdens første dedikerte bombefly. Dette flyet fikk navnet *Ilya Muromets*. Dette flyet var også verdens største på sin tid. Igor Sikorsky stod bak konstruksjonen. 

Etter oktoberrevolusjonen i 1917 avtok produksjonen, og de siste årene fram til 1923 ble det stort sett produsert lastebiler og militære kjøretøyer ved den andre fabrikken deres i St. Petersburg. 

## I dag
Dagens Russo-Balt holder til i Riga, og produserer tilhengere for bil. I 2003 ble det imidlertid besluttet å reetablere Russo-Baltique som bilmerke. Merket ble etablert i 2005, med hovedkontor i Moskva, og produksjon delt mellom Moskva og Tyskland. Disse bilene skal ifølge selskapet selv produseres i kun 10-15 eksemplarer totalt, og kun 2-3 pr år, til en pris av 50 millioner rubler, ca. 12 millioner kroner. 

Modellen heter *Russo-Baltique Impression*, en luksus-sportbil basert på Mercedes-Benz, nærmere bestemt CL63 AMG, med Mercedes' V12-motor på 555 hk. 
## Se også
*Mat Zemlja
## Kilder
* Finansavisen Motor, nr 16 2007

## Eksterne lenker
* Russo-Balt offisiell hjemmeside (Russland) 
* Russo-Balt offisiell hjemmeside (Latvia)
* Bilder av Russo-Baltique på supercars.net

be-x-old:Расейска-Балтыйскі вагонны завод
Friskvernklinikken

**Friskvernklinikken** i Asker er en spesialistklinikk for muskel- og skjelettlidelser, idrettsskader, fedmeproblematikk og lettere, psykiske lidelser. Klinikken ble etablert av lege Jan Erik Ødegård i mars 1996 og var under Jorunn Tangen Holes ledelse ut juni 2009.

Høsten 2001 fikk Friskvernklinikken godkjennelse fra Sosial- og helsedepartementet til økonomiske rettigheter på lik linje med offentlige poliklinikker. Klinikken har idag samarbeidsavtaler med Helse Sør-Øst.

Klinikken er godkjent som utdanningsinstitusjon for fysikalsk medisin og rehabilitering, og dessuten som voksenpsykiatrisk poliklinikk. Deres satsningsområder er videreutviklingen av et tverrfaglig rehabiliteringstilbud til pasienter med sammensatte og komplekse problemstillinger innen både somatikk og psykiatri, i tillegg til pasienter med helseplager knyttet til overvekt.

I august 2009 tok Øydis Jahren over som direktør etter Jorunn Tangen Hole. Vinteren 2010 ble det kjent at Friskvernklinikken måtte nedbemanne kraftig, som en følge av Helse Sør Øst avvisning av Friskvernklinikkens anbud.

## Referanser
Karin

**Karin** er en svensk variant av kvinnenavnet Katherine som har gresk opprinnelse, med betydningen "ren" fra det filosofiske begrepet Katharsis, som Platon brukte om sjelens renselse fra det sanselige.

## Utbredelse
*Karin* er kjent i Sverige siden 1400-tallet. 

*Karinn* var et vanlig kvinnenavn i Norge på 1500-tallet. Det er 7 personer med navnet er nevnt i Norske Lensrekneskapsbøker 1548-1567.
I Norge var *Karin* på sitt mest populære i 1940-årene.

*Carin* og/eller *Karin* er i dag svært vanlige navn i Tyskland og Sverige. *Karin* er også mye brukt i Norge.

|}

## Kjente personer med navnet
Personene i listen er ordnet kronologisk etter fødselsår.
* Karin Krog (1937–), norsk jazzsanger
* Anne Karin Elstad (1938–2012), norsk forfatter
* Karin Sveen (1949–), norsk forfatter
* Karin Fossum (1954–), norsk forfatter
* Karin Spaink (1957–), nederlandsk journalist, forfatter og feminist

## Referanser


## Eksterne lenker
*
De fire årstider (frise)

***De fire årstider (frise)*** er en brodert frise på 0,58 x 62 meter av Torvald Moseid (1917–2000). Han begynte på verket i 1961 og fullførte det i 1977. Men ideen til verket hadde han hatt helt fra ungdommen. Det er det største teppet fra det 20. århundres Europa og blir sammenlignet med Bayeux-teppet.

## Motiver
Motivene i teppet er karakteristiske for Torvald Moseids kunst. Blomster, trær, fugler og mennesker i klassisk ro og i flytende bevegelser. Spirende vår, flammende sommer, gyllen høst og mørk vinter skaper en stor symfoni i tekstil.

## Materialer og teknikk
*De fire årstider* er sydd med håndspunnet, plantefarget spelsaugarn på ufarget lin. Teknikken er for det meste enkel leggsøm, han legger tråden på bunnstoffet og fester den med små sting. På den måten kan han tegne med tråd. 

## Museum og mer
Da teppet ble stilt ut på Kunstindustrimuseet i Oslo, ble det en sensasjon. Folk sto i kø for å komme inn og se teppet. Museet hadde ikke hatt så stor tilstrømning på 60 år, 27&nbsp;000 personer ville se det. Så mange hadde museet ikke hatt til en utstilling siden Gustav Vigeland stilte ut utkastet til fonteneanlegget i Frognerparken i 1916, året før Moseid ble født. Utstillingen ble forlenget først med noen dager, siden med uker. 

En av de som kom og så teppet på utstillingen, var Kristian Ottosen, direktør i Studentsamskipnaden i Oslo og Universitetsforlaget. På den tiden bygget man et nytt bygg for Universitetsforlaget på Tøyen. Ottosen fikk utvidet bygget med en etasje for å få plass til *De fire årstider* og der havnet teppet etter utstillingen. Rommet ble kalt Torvald Moseids galleri.

Da Universitetsforlaget fusjonerte med Aschehoug, kom teppet i dette forlagets eie. Fra 2006 har det vært utlånt til Setesdalsmuseet på Rysstad, som i første omgang skal ha det til 2008.

Jon-Roar Bjørkvold har foreslått at det bør få en permanent plassering i Den norske opera i Bjørvika.

## Eksterne lenker
* Jon-Roar Bjørkvolds omtale av ''De fire årstider'' 
* Omtale av teppet i Fædrelandsvennen 
* Utstilt på Rysstad
Pontiske språk

:*Må ikke forveksles med [[pontisk gresk]], også kalt pontisk.*
**Pontiske** eller **nordvestkaukasiske språk** er en språkfamilie som snakkes i Kaukasus, hovedsakelig i Russland (Adygia, Kabardino-Balkaria og Karatsjajevo-Tsjerkessia), Georgia (Abkhasia) og Tyrkia. Familien er en av tre som kun snakkes i Kaukasus, og noen ser på den som beslekta med dagestanske språk.

## Hovedtrekk
### Lydverk
Hele familien karakteriseres ved en fattigdom på fonemiske vokaler (to eller tre avhengig av analyse) kombinert med et rikt konsonantsystem som inkludere mange former av sekundær uttale. Ubykhisk, for eksempel, har både det minste antallet vokaler (to) og et konsonantforråd som kun kan måle seg med de i språk i sørlige Afrika (ca. 80).

Lingvistiske rekonstruksjoner antyder at både rikdommen i konsonantforrådet og fattigdommen i vokalforrådet kan være resultatet av en historisk prosess hvor vokaltrekk som labialisering og palatalisering ble gitt til nærliggende konsonanter. For eksempel kan opprinnelig  ha blitt til , og  blitt til , slik at de gamle vokalene  og  har blitt til de nye konsonantene  og .

### Grammatikk
Pontiske språk har relativt enkle substantivsystemer, og bruker relativt få kasus, kombinert med et agglutinerende verbsystem så komplekse at så å si hele den syntaktiske strukturen i setningen innehas i verbet. Språkene godkjenner gjerne ikke mer enn ett endelig verb per setning, noe som fjerner muligheten for bisatser på den måten de brukes i indoeuropeiske språk; likeverdige funksjoner utføres av et stort antall nominelle og partisippelle ikke-endelige verbformer.

## Klassifikasjon
Det er fem språk i den pontiske familien: abkhasisk, abazisk, kabardino-tsjerkessisk, adygisk og ubykhisk. De klassifiseres på følgende måte.

*Abkhasisk-abaziske språk
**Abazisk
**Abkhasisk
*Tsjerkessiske språk
**Adygisk
**Kabardino-tsjerkessisk
*Ubykhisk
Ardshalvøya

**Ardshalvøya** (irsk: *An Aird*) er en halvøy i grevskapet Down i Nord-Irland. Den skiller det store havinnløpet Strangford Lough fra North Channel, forbindelsen mellom Irskesjøen og Atlanterhavet. Det er flere byer og landsbyer på halvøya, blant andre de store byene Bangor og Newtownards og Portaferry, og mindre som Donaghadee, Millisle, Portavogie og Portaferry. Bukta Belfast Lough ligger nord for halvøya. Burr Point er det østligste punktet på det irske fastlandet, mens det absolutt østligste punktet er Big Bow Meel Island, en knaus som ligger 900 meter utenfor Ardshalvøya. I henhold til folketellingen i 2011 er det bosatt rundt 23 524 innbyggere på Ardshalvøya.

## Historie
I tidlig middelalder var Ardshalvøya bebodd av Uí Echach Arda, en irsk-gælisk klan eller stamme, og var en del av kongeriket Ulaid. På slutten av 1100-tallet ble området invadert og erobret av normannerne fra England under John de Courcy, og ble et grevskap under jarldømmet Ulster. Jarldømmet kollapset på 1300-tallet, men den irsk-normanniske familien Savage kontrollerte den sørlige delen av halvøya (*Upper Ards* eller *Little Ards*) i løpet av de følgende tre århundrene, mens den nordlige delen (*Lower Ards* eller *Great Ards*) ble en del av det irsk-gæliske territoriet til Clannaboy. Savagefamilien bygde en rekke borger og klostre på sine områder. 

Det var et mislykket forsøk fra engelskmennene på å kolonisere Ardshalvøya på 1570-tallet. I middelalderen dominert den irske klanen O'Neill østlige Ulster, og det var Brian O'Neill som på 1570-tallet, for å hindre at engelske kolonister bosatte seg i området, benyttet seg av en taktikk med brent jord hvor alle steinbygningene ble ødelagt og jordbruksland ble rasert, og etterlot halvøya som en øde ødemark. På begynnelsen av 1600-tallet ble Lower Ards kjøpt opp av James Hamilton og Hugh Montgomery, som bosatte skotske protestanter der som en del av bosetningen av Ulster med det mål å presse innfødte, katolske irlendere ut.

James Hamilton utviklet byer som Bangor, Groomsport, Holywood, Dundonald og Killyleagh; mens Hugh Montgomerys leietakere bygde eller restaurerte byer som Newtownards, Greyabbey og Donaghadee. Titusenvis av skotske nyankomne med sin kultur, språk, religiøse tro, folkekultur, landbrukspraksis, etternavn og skotsk språk.

## Referanser


## Eksterne lenker
*
Końskowola

**Końskowola** er en liten landsby i sørøstre Polen, mellom Puławy og Lublin, nær Kurów og elven Kurówka. Det er kommunesentrum i en egen kommune (gmina) i Puławy fylke. Landsbyen har .

Navnet Końskowola stammer fra 1442, og er basert på ordet Wola, en jordbrukslandsby og den tidligere herskeren over landsbyen Jan Koniński. I byen finnes det to kirker oppført i 1613 og 1670. Det finnes også rester etter en luthersk kirkegård.

## Historie
Landsbyen ble antakeligvis grunnlagt på 1200-tallet med navnet Witowska Wola, men på 1300-tallet ble navnet endret til Konińskawola. Byen fikk byrettigheter i 1532. 

Etter den tredje delingen av Polen i 1795 ble byen annektert av Østerrike. I 1809 ble landsbyen innlemmet i Hertugdømmet Warszawa, men allerede i 1815 kom landsbyen inn under Kongedømmet Polen. Etter januaropprøret i 1870 mistet byen byrettighetene sine, og fikk de aldri igjen. Under den russiske revolusjonen i 1905 ble det organisert mange demonstrasjoner og solidaritetsstreiker her. Siden 1918 ble byen igjen en del av Polen. 

Under den andre verdenskrig 15. september 1939 ble Końskowola tatt av tyske tropper og okkupert. Tyskerne bygde  opp krigsfangeleir og en konsentrasjonsleir for slavearbeid i landsbyen. Leiren for krigsfanger ble raskt nedlagt, men konsentrasjonsleiren var i drift ut 1943. De innsatte arbeidet for tyskerne på gårder eller med å bygge veier og jernbaner.

Det ble opprettet en getto i landsbyen der mange grupper av jøder ble plassert, inkludert mange jøder fra Slovakia. 8. mai 1942 førte nazistene mange av jødene til utryddingsleiren Sobibór. I oktober 1942 var nesten hele menneskemengden i gettoen ble henrettet, da tyske tropper tok 800–1000 jøder, inkludert kvinner og barn, til en skog i nærheten og drepte alle. Resten av innbyggerne i gettoen ble ført til en annen leir. 

Da Den røde armé nærmet seg sommeren 1944 planla tyskerne å brenne ned landsbyen. 25. juli 1944 måtte de tyske okkupasjonsstyrkene ut i kamp mot den polske Armia Krajowa og de polske partisanene Bataliony Chłopskie. Da Den røde arméen kom til byen ble tyskerne drevet bort.

## Referanser


## Eksterne lenker
*
Tomorrow May Be Vanished

***Tomorrow May Be Vanished*** er det første albumet som ble gitt ut av den norske gruppa Prudence. Albumet ble utgitt i 1972. Den fulle tittelen er *Tomorrow May Be Vanished <small>Victoria "Så Bærre Pass Dæ!"</small>*

Den lå femten uker på den norske albumlista i 1972 og 1973 med en 14.-plass som beste plassering.

## Sporliste

;Side en
# «North in the Country» (Wallum) – 4:15
# «Mild Grey Fog» (Aleksandersen) – 3:26
# «Tomorrow May Be Vanished» (Wallum) – 4:26
# «What Man Has Made of Man» (Aleksandersen/William Wordsworth) – 2:03
# «14 Pages» (Aleksandersen) – 4:22
;Side to
# «Going Through This Life» (Aleksandersen) 4:00
# «Oh, Grandpa» (Wallum) – 3:39
# «Lost in the Forest» (Aleksandersen) – 2:16
# «Kerre Volin» (Aleksandersen) – 4:38
# «Daida» (Aleksandersen) – 4:11

## Personell
;Prudence
*Åge Aleksandersen – gitar, vokalist
*Per Erik Wallum – fløyte, vokalist
*Terje Tysland – gitar, trekkspill, vokalist
*Kaare Skevik jr. – trommer
*Johan Tangen – mandolin, congas
*Kjell Ove Riseth – bass
;Ellers medvirkende
* Johnny Sareussen - produsent
* Inge Holst Jacobsen - tekniker
* Ivar Finsen - kutting

## Referanser


## Eksterne lenker
* 
* Prudence Progrock.no
San Diego Wild Animal Park

**San Diego Wild Animal Park** er en dyrehage i San Pasqual Valley-området i San Diego, California. Den er en av de største turistattraksjonene både i byen og i det sørlige California.

Parken har cirka 2 millioner besøkende hvert år, et areal på 7 km² og hadde i 2005 rundt 3000 dyr av over 400 forskjellige arter, pluss 3500 unike plantearter. Den ble åpna i 1972. Avhengig av årstida er det mellom 400 og 600 ansatte i parken. Den har også verdens største dyresykehus. Ballongturen er ikke inkludert i inngangsbilletten.

## Referanser


## Eksterne lenker
*
Wallaby

**Wallaby** er en samlebetegnelse på rundt 30 arter av pungdyr som ser ut som kenguruer, men er mindre. Den blir opptil 1 meter høy, mens kenguru blir opptil rundt 2 meter. Når den blir født er den på størrelse med en drue, og må kravle opp til pungen til moren på egen hånd. Den blir liggende i morens pung til den er noen måneder gammel.

Selv når den er eldre enn ett år kan den gjemme seg i mors pung når farer truer, eller stikke hodet nedi pungen for å drikke melk.

Hos wallabyen er hunnene større enn hannene. Det latinske slektsnavnet er *Lagorchestes*, som betyr «dansende hare». Wallabyen er veldig spretten, og ikke så mye større enn en hare.
Bellona (Salomonøyene)

**Bellona** (*Mu Ngiki*) er ei av de to øyene som utgjør provinsen Rennell og Bellona i Salomonøyene i Stillehavet. Den er omtrent 10 kilometer lang og 17 kvadratkilometer stor (det vil si noe mindre enn Helgøya i Mjøsa). Folketallet er på rundt 1000.

Kysten består i stor grad av 30-70 meter høye skogkledte klipper. Innlandet, som er svært fruktbart, ligger mange steder mye lavere enn klippene, til tider ned på havnivå. På grunn av formen brukes i blant navnet *Te Baka* («kanoen») om øya.

Det er funnet spor etter bosetninger fra Lapita-kulturen fra ca. 1000 år før vår tidsregning. Dagens innbyggere regner seg å være etterkommere etter folk som kom fra Wallis- og Futuna-øyene rundt år 1400 e.Kr. De første europeerne skal ha kommet til Bellona i 1793, og øya er oppkalt etter skipet deres. Bellona og naboøya Rennell hadde imidlertid relativt lite kontakt med fremmede før på 1930-tallet. Forsøk på å innføre kristendommen rundt 1910 hadde mislykkes, fordi misjonærene ble assosiert med sjukdom, ettersom det brøt ut epidemi rett etter deres ankomst. 

Nye forsøk på midten av 1930-tallet var mer vellykka, og da særlig etter en hendelse i 1938. En kristen lærer overlevde en forferdelig storm til havs. Han ødela så to tradisjonelle gudebilder uten å bli straffa av gudene, og endelig klarte han å helbrede flere innfødte som lå for døden. Dette førte til at kristendommen fikk ei sterk stilling på øya, til dels i en fundamentalistisk variant. Fra slutten av 1970-tallet har det vært tendenser til reaksjon mot at dette har ødelagt mye av den tradisjonelle kulturen på øya.

Bellona har store fosfatleier, men det skjer ennå ikke utvinning fra disse. Mineralutvinning på andre stillehavsøyer har ført til store miljøødeleggelser, og dette er erfaringer som er kjent hos lokalbefolkninga.

Det danske Nationalmuseet er blant verdens fremste på innsamling av tradisjonell kultur fra Rennell og Bellona.

## Referanser
Sverresborg

**Sverresborg** kan vise til:

*Sverresborg i Bergen, festningsområde og middelalderborg bygget av kong Sverre ved Bergenhus festning
*Sverresborg i Trondheim, område på Byåsen rundt kong Sverres middelalderborg Sion
**Sverresborg Trøndelag Folkemuseum
**Sverresborg Idrettsforening
**Sverresborg Hoops
**Sverresborg skole
Kjetil Theodorsen

**Kjetil Theodorsen** (født 4. juni 1973) er en norsk høydehopper. Han representerer Tromsø FIK, men har tidligere representerrt BUL Tromsø og SK Vidar.

Hans personlige rekord er 2,08 meter, noe som plasserer ham på delt 48.-plass på Norgesstatistikken gjennom alle tider. Rekorden blei satt 18. august 1991 i Fredrikstad. Han har klart 2,11 meter innendørs.

Når det gjelder norske mesterskap har han hatt mest suksess i høyde uten tilløp.
 
## Medaljer i norske mesterskap
* **Høyde uten tilløp**
** Sølv i 1999, 2003, 2004
** Bronse i 1997, 1998, 2005, 2006

## Kilder
* Medaljevinnere i norske seniormesterskap – høyde (Friidrett.no)
* Medaljevinnere i norske seniormesterskap – høyde uten tilløp (Friidrett.no)
* Statistikk, høyde menn gjennom alle tider (Friidrett.no)
Kjetil Særsland Midthun

**Kjetil Særsland Midthun** (født 4. februar 1981) er en norsk høydehopper. Han representerer IL Norna-Salhus, og har tidligere representert Os Turn.

Hans personlige rekord er 2,04 meter, noe som plasserer ham på delt 88.-plass på norgesstatistikken gjennom alle tider. Rekorden blei satt 21. august 2005 på under NM på Fana stadion.

## Medaljer i norske mesterskap
* Bronse i 2005

## Kilder
* Medaljevinnere i norske seniormesterskap – høyde (Friidrett.no)
* Statistikk, høyde menn gjennom alle tider (Friidrett.no)
Vegard Andre Hansen

**Vegard Andre Hansen** (født 1978) er en norsk tidligere høydehopper. Han representerte SK Vidar.

Hans personlige rekord er 2,17 meter, noe som plasserer ham på 13.-plass på norgesstatistikken gjennom alle tider. Rekorden blei satt 31. juli 1998 på under NM på Ravnanger.

## Medaljer i norske mesterskap
* Sølv i 1998

## Kilder
* Medaljevinnere i norske seniormesterskap – høyde (Friidrett.no)
* Statistikk, høyde menn gjennom alle tider (Friidrett.no)
Bjørn Eskild Ødegård

**Bjørn Eskild Ødegård** (født 2. mai 1961) er en norsk tidligere høydehopper. Han representerte Larvik Turn.

Hans personlige rekord er 2,14 meter, noe som plasserer ham på delt 17.-plass på norgesstatistikken gjennom alle tider. Rekorden blei satt 1. juli 1984 på Byrkjelo.

## Medaljer i norske mesterskap

## Referanser
Jan Hegland

**Jan Hegland** (født 2. mars 1961) er en norsk tidligere høydehopper som representerte IL Skjalg.
 
Hans personlige rekord er 2,16 meter, noe som plasserer ham på 14.-plass på norgesstatistikken gjennom alle tider. Rekorden blei satt 6. juli 1980 i Bodø. Han klarte 2,17 meter innendørs.
 
## Medaljer i norske mesterskap
* **Høyde**
** Gull i 1982
** Sølv i 1980, 1983, 1986
* **Tresteg**
** Sølv i 1988, 1990

## Kilder
* Medaljevinnere i norske seniormesterskap – høyde (Friidrett.no)
* Medaljevinnere i norske seniormesterskap – tresteg (Friidrett.no)
* Statistikk, høyde menn gjennom alle tider (Friidrett.no)
25-øre

**25-øre** var frem til 1. oktober 2008 den minste, sirkulerende mynt i Danmark. Mynten er verdt en fjerdedel (0,25) av en dansk krone.

## Kilder
* Nationalbanken.dk
Paul Watson

**Paul Watson** (født 1950) er en kanadisk miljø- og dyrevernaktivist som ble kjent i mediene på 1990-tallet på grunn av en rekke omstridte aksjoner mot norsk, islandsk og japansk hvalfangst. Han er grunnlegger og leder av dyrevernorganisasjonen Sea Shepherd. 

På begynnelsen av 1970-tallet var han med på en rekke aksjoner i regi av Greenpeace både som mannskap og kaptein. I 1977 ble han utestengt fra Greenpeace grunnet voldelige aksjoner, og dannet sin egen organisasjon, Sea Shepherd. Watson ble *[[in absentia]]* dømt i norsk rett i 1997 for forsøket på å senke skipet «Nybrænna» på Steine i Lofoten i 1992, han ble pågrepet i Nederland og satt 80 dager i nederlandsk varetekt mens utleveringsbegjæringen ble behandlet.

Vinteren 2011 deltok han i søket etter det norske skipet «Berserk», som sank sammen med deler av besetningen.

I juli 2024 ble Watson arrestert på Grønland da han er internasjonalt etterlyst av Japan.

## Referanser

## Eksterne lenker
*
Jan Albrigtsen

**Jan Albrigtsen** (født 1950) er en norsk tidligere friidrettsutøver i høydehopp. Han representerte IL Stålkameratene i Mo i Rana.
 
Hans personlige rekord er 2,12 meter, noe som plasserer ham på delt 28.-plass på norgesstatistikken gjennom alle tider. Rekorden blei satt 25. august 1974 i Kil, Sverige. Han har deltatt to ganger på fri-idrettslandslaget, i 1971 og 1974.
 
## Medaljer i norske mesterskap
* **Høyde**
** Sølv i 1979
** Bronse i 1975, 1980, 1981
* **Tresteg**
** Bronse i 1977
** Sølv  i   1969   junior NM 

## Kilder
* Medaljevinnere i norske seniormesterskap – høyde (Friidrett.no)
* Medaljevinnere i norske seniormesterskap – tresteg (Friidrett.no)
* Statistikk, høyde menn gjennom alle tider (Friidrett.no)
Lars Erik Drevvatne

**Lars Erik Drevvatne** (født 16. mars 1960) er en norsk jazzpianist, sivilingeniør og tidligere høydehopper. 

I NM i friidrett 1980 ble han nummer fem på 2,05. Han tok bronsemedaljen i NM i friidrett 1983. Han representerte Mo IL, seinere IL Gular i Bergen. Hans personlige rekord er 2,13 meter, noe som plasserer ham på delt 23.-plass på norgesstatistikken gjennom alle tider. Rekorden blei satt som 23-åring, den 31. juli 1983 på Lerkendal stadion.

Som musiker har han spilt med Mo i Rana-musikerne Bjørn Alterhaug, Guttorm Guttormsen og Ernst-Wiggo Sandbakk, såvel som
jazzvokalistene Susanne Fuhr og Silje Nergaard.  I studietiden var han en tid komponist og pianist i gruppa First Set i Trondheim. Drevvatne er utdannet sivilingeniør ved NTNU.

Drevvatnes eget album *Keys on and off* ble utgitt i 2001, distribuert av Musikkoperatørene. Stein Kagge i *Aftenposten* mente at Drevvatne gjorde «et solid inntrykk både akustisk og elektrisk», samtidig som de åtte sangene han hadde skrevet selv, viste fram «en fantasifull komponist». På sangene hadde han med seg alt fra én til fire musikere. Duetten på albumet var «vart og vakkert fremført som et motstykke til det ellers mer jazzrock-pregede repertoaret», mente Kagge. I 2015 fulgte albumet *No Parking Here*.

## Utgivelser
* *Keys on and off* (Acoustic Records, 2001).  Egne komposisjoner med musikerne Ole Jacob Hystad, Arvid Martinsen, Thomas T. Dahl, Torbjørn Hillersøy og  Stein Inge Brækhus.
## Referanser
Roar Haugland

**Roar  Haugland** (født 10. januar 1964) er en norsk tidligere friidrettsutøver som representerte IL Gular og BFG Fana (IL Gneist).
 
Hans personlige rekord i høydehopp er 2,13 meter, noe som plasserer ham på delt 23.-plass på norgesstatistikken gjennom alle tider. Rekorden ble satt 26. august 1984 i Øvre Årdal. Personlig beste er 2,14 meter, satt i NM innendørs i Oslo 03. februar 1985. 
 
## Medaljer i norske mesterskap
* **Høyde**
** Sølv i 1984
** Gull i 1985 (innendørs)
* **Lengde**
** Sølv i 1987
* **Tresteg**
** Gull i 1988
** Bronse i 1987

## Kilder
* Medaljevinnere i norske seniormesterskap – høyde (Friidrett.no)
* Medaljevinnere i norske seniormesterskap – lengde (Friidrett.no)
* Medaljevinnere i norske seniormesterskap – tresteg (Friidrett.no)
* Statistikk, høyde menn gjennom alle tider (Friidrett.no)
Per Kristian Vik

**Per Kristian Vik** (1947–2024) var en norsk høydehopper som representerte TIF Viking i Bergen.
 
Hans personlige rekord var 2,18 meter, noe som plasserer ham på delt 11.-plass på norgesstatistikken gjennom alle tider. Rekorden ble satt 7. september 1975 i Bergen.

Han var far til den norske musikeren Maya Vik.
 
## Medaljer i norske mesterskap
* Gull i 1969
* Sølv i 1970, 1972, 1973, 1974, 1975

## Referanser


## Kilder
* Medaljevinnere i norske seniormesterskap – høyde (Friidrett.no)
* Statistikk, høyde menn gjennom alle tider (Friidrett.no)
Stein Landsem

**Stein Landsem** (født 19. mai 1949) er en norsk tidligere høydehopper som representerte Malm IL.
 
Hans personlige rekord er 2,15 meter, noe som plasserer ham på delt 15.-plass på norgesstatistikken gjennom alle tider. Rekorden ble satt under Norgesmesterskapet, 10. august 1975 på Fana stadion.
 
Landsem ble rangert som nummer 405 på listen over de tusen beste idrettsutøverne i Trøndelag i avisa *Nidaros* sin kåring i 2022.

## Medaljer i norske mesterskap

## Referanser
Stroh

**Stroh** er en sterk, krydret rom fra Østerrike. *Stroh original* fås   i 5 varianter, *Stroh 38*, *Stroh 40*, *Stroh 54*, *Stroh 60* og *Stroh 80*. Tallene i variantene beskriver alkoholstyrken. Stroh er oppkalt etter grunnleggeren Sebastian Stroh som startet selskapet i Klagenfurt under navnet «Stroh Rum».
Den sterkeste varianten av Stroh blir sjelden drukket rent. I Norge er det ikke lovlig med innførsel av *Stroh 80*.

I tillegg til *Stroh original*, produseres det også en del andre typer.

## Eksterne lenker
*
Ronny Skårdal

**Ronny Skårdal** (født 1975) er en norsk tidligere tresteghopper. Han representerte Kristiansands IF og Lyngdal IL.
 
Hans personlige rekord er 15,47 meter, noe som plasserer ham på 25.-plass på norgesstatistikken gjennom alle tider. Rekorden blei satt 8. august 1999 i Byrkjelo.

## Medaljer i norske mesterskap
* Bronse i 1997, 1999, 2002

## Kilder
* Medaljevinnere i norske seniormesterskap – tresteg (Friidrett.no)
* Statistikk, tresteg menn gjennom alle tider – per 1. januar 2007 (Friidrett.no)